Ֆրենսիս Կոբբ

Ֆրենսիս Փաուեր Կոբբ (անգլ.՝ Frances Power Cobbe, դեկտեմբերի 4, 1822(1822-12-04), Դուբլին, Իռլանդիա, Մեծ Բրիտանիայի և Իռլանդիայի միացյալ թագավորություն - ապրիլի 5, 1904(1904-04-05), Hengwrt, Dolgellau, Գվինեդ, Ուելս, Մեծ Բրիտանիայի և Իռլանդիայի միացյալ թագավորություն), իռլանդացի բանաստեղծուհի, հասարակական գործիչ և սուֆրաժիստ։  Կենդանիների իրավունքների պաշտպանության մի շարք կազմակերպությունների հիմնադիր։ Մասնավորապես, 1898 թվականին հիմնադրել է  Կենդանահերձության արգելման բրիտանական միությունը (BUAV): Սուֆրաժիստների Լոնդոնի ազգային ընկերության գործադիր խորհրդի անդամ է։


== Կենսագրություն ==
Կոբբը ծնվել է Դուբլինի արվարձան Նյուբրիջ Հաուսում, համանուն տոհմական կալվածքում (այժմ` Դոնաբեյտ)։ 1875 թվականին հիմնադրել է աշխարհում կենդանիների վրա փորձեր կատարելու դեմ պայքարող, Հերձման ենթակա կենդանիների պաշտպանության առաջին կազմակերպությունը (SPALV), 1898 թվականին` Կենդանահերձության արգելման Բրիտանական միությունը  (BUAV): Երկու կազմակերպություններն էլ առ այսօր գործում են։ Ֆրենսիս Փաուեր Կոբբը եղել է Կանանց ընտրական իրավունքների պաշտպանության Լոնդոնյան ազգային ընկերության (London National Society for Women’s Suffrage) գործադիր խորհրդի անդամ և լոնդոնյան թերթերում կանանց ձայնի իրավունքի, կանանց սեփականության իրավունքի և կենդանահերձության դեմ պայքարի վերաբերյալ հոդվածների խմբագրական սյունակների հեղինակ։ Համարվում է «Բարյականության ներըմբռնողական տեսություն» (1855), «Անցյալի քաղաքները» (1864), «Հանցագործները, ապուշները, կանայք և անչափահասները» (1869)[3], «Բարքերի Դարվինիզմ» (1871) և «Ժամանակի գիտական ոգին» (1888) աշխատությունների հեղինակ։
1868 թվականին Կոբբը ծանոթանում է Դարվինի ընտանիքի հետ։ Էմմա Դարվինը հանձին տիկին Կոբբի տեսնում էր «շատ  հաճելի» անձնավորության։ Կոբբը համոզում է Չարլզ Դարվինին ընթերցել Իմմանուել Կանտի «Բարքերի մետաֆիզիկան»։ Նրանց հաջորդ հանդիպումը տեղի է ունեցել 1869 թվականին Ուելսում, երբ Դարվինը  հավանաբար լուրջ հիվանդ էր։ Այդ ժամանակ Կոբբը փորձում է համոզել նրան ընթերցել Ջոն Ստյուարտ Միլին, և Դարվինը իրականում ընթերցում է Կոբբի կողմից Միլի «Կնոջ ենթակայության մասին» գրքի վերաբերյալ գրված մեկնաբանությունը։ Սակայն հետագայում Կոբբը կորցնում է նրա վստահությունը, երբ առանց իր թույլտվության խմբագրում և հրապարակում է նրա նամակը իրեն։ Նրա «Բարքերի Դարվինիզմ» հոդվածը, որում քննադատվում է դարվինյան   «Տեսակների ծագումը» հրապարակվում է «The Theological Review»-ում 1871 թվականի ապրիլին։


== Գրականություն ==
Caine, Barbara. Victorian feminists. Oxford University Press 1993. ISBN 0-198-20433-7
Rakow, Lana and Kramarae, Cheris. The Revolution in Words: Women's Source Library. London, Routledge 2003 ISBN 0-415-25689-5
Lori Williamson, Power and protest : Frances Power Cobbe and Victorian society. 2005. ISBN 978-1854891006. A 320-page biography.
Sally Mitchell, Frances Power Cobbe: Victorian Journalist, Feminist, Reformer. University of Virginia Press, 2004. ISBN 978-0813922713.
Victorian feminist, social reformer and anti-vivisectionist, discussion on BBC Radio 4's Woman's Hour, 27 June 2005
State University of New York - Frances Power Cobbe (1822-1904)
The archives of the British Union for the Abolition of Vivisection (ref U DBV) are held at the Hull History Centre - and details of holings on its online catalogue.


== Ծանոթագրություններ ==